open-index/open-wikipedia-markdown huggingface dataset:
James Bond: Spectre

***James Bond: Spectre*** () je britsko-americký špionážno-akčno-dobrodružný triler z roku 2015, ktorý režíroval Sam Mendes. Ide o v poradí dvadsiatu štvrtú oficiálnu bondovku v ktorej hlavnú úlohu agenta 007 hrá Daniel Craig po štvrtýkrát.

## Dej
Tajomná správa z minulosti zavedie Jamesa Bonda (Daniel Craig) na veľmi osobnú misiu do Mexika a potom do Ríma, kde sa stretne s Luciou Sciarrou (Monica Bellucci), krásnou vdovou po zločincovi menom Marco Sciarra. Bondovi sa podarí preniknúť na tajné stretnutie, ktoré odhalí hrôzostrašnú organizáciu Spectre. Medzitým v Londýne Max Denbigh (Andrew Scott), nový riaditeľ Centra pre národnú bezpečnosť, spochybňuje Bondove činy a samotnú existenciu MI6. Bond presvedčí Moneypenny a Q, aby mu tajne pomohli nájsť Madeleine Swannovú (Léa Seydoux), dcéru jeho starého nepriateľa, pána White, ktorý môže mať prostriedky na zničenie Spectre. Madeleine, dcéra vraha, rozumie Bondovi lepšie ako ktokoľvek iný. Keď sa Bond priblíži k jadru Spectra, zistí, že medzi ním a záhadným nepriateľom, ktorého sleduje, môže byť strašné spojenie.

## Fakty a zaujímavosti
* Predtitulná sekvencia osláv zamestnávala 1 520 komparzistov, ktorých oblieklo a nalíčilo 107 rôznych maskérov, z ktorých 98 bolo miestnych. Každý pracovný deň trvalo tri a pol hodiny, kým sa dav pripravil.
* Snežný tím 30 ľudí pracoval 24 hodín denne, aby zaručil dokonalé snehové podmienky.
* *Spectre* obsahuje Guinnessov svetový rekord za najväčšiu explóziu na obrazovke, ktorá sa objavila pri výbuchu Blofeldovho brlohu.

## Postavy
* **Dr. Madeleine Swann**: Swann je dcérou pána Whitea a Bond sa zaväzuje, že ju bude chrániť po Whiteovej samovražde.
* **Lucia Sciarra**: je vdova po Marcovi Sciarrovi, ktorého Bond zabil v predtitulkovej sekvencii filmu. Bond ju zvádza, aby mu poskytla informácie na ďalšie vyšetrovanie a pokus o infiltráciu do organizácie Spectre. Bellucci je najstaršia Bond girl v histórii, na premiére filmu mala 51 rokov.
* **Max Denbigh**: je novovymenovaný generálny riaditeľ Spoločnej bezpečnostnej služby (zlúčenie domácich a zahraničných bezpečnostných služieb MI5 a MI6).

## Galéria

Súbor:Cichy Kącik JB.jpg|Filmový plagát s Danielom Craigom.
Súbor:Spectre - Q Mechanical Workshop Model.jpg|Maketa podzemného zázemia MI6.
Súbor:Sölden Restaurant Ice Q am Gaislachkogel 2016.jpg|007 Elements


## Referencie

## Iné projekty

## Externé odkazy
* ''James Bond: Spectre'' na oficiálnej stránke 
* 
* 
* 
* 
* ''James Bond: Spectre'' v MGM 
* ''James Bond: Spectre'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 2015
Kategória:Britské filmy
Kategória:Filmy USA
Takmer ružový príbeh

***Takmer ružový príbeh*** je televízny film Juraja Jakubiska z roku 1990. V hlavnej úlohe sa predstavila známa speváčka Darinka Rolincová.

Film je spojením žánrov muzikálu, rozprávky a romantického príbehu. Príbeh je námetovo inšpirovaný rozprávkou o Šípkovej Ruženke. Dielo vyniká po vizuálnej stránke a dobre zvládnutou choreografiou. Aj napriek prihliadnutiu, že ide o film určený tínedžerom, táto snímka nedosiahla úroveň iných Jakubiskových filmov.

## Obsah filmu
Darinka, trpiaca vážnou dedičnou chorobou, ktorá zabila aj jej mamu pri pôrode, strávila detstvo u babičky v Prahe. Každý večer zaspáva so svojou najobľúbenejšou rozprávkou o Šípkovej Ruženke. Darinin neúspešný a smiešny strýko Leonard v nej objaví veľký hudobný talent.

## Obsadenie
* Darina Rolincová ako Darinka – Ruženka
* Jiří Korn ako strýko Leonard – šašo
* Luba Skořepová
* Nelly Gaierová
* Deana Horváthová
* Vladimír Durdík ml.
* Jakub Kohl
* Zdeněk Dušek
* Valerie Kaplanová
* Hana Militká
* Tereza Pergnerová
* Kateřina Kaira Hrachovcová
* Jan Rosák
* Richard Genzer
* Milada Ondrašíková

## Tvorcovia
* Juraj Jakubisko – námet, scenár a réžia
* Ján Ďuriš – kamera
* Patrik Pašš – strih
* Ladislav Štaidl – hudba

## Soundtrack: ''Téměř růžový příběh''

Soundtrack s názvom *Téměř růžový příběh* vydalo v roku 1990 vydavateľstvo Supraphon. Piesne k filmu naspievala vtedy mladá speváčka Darinka Rolincová. Spolupracovali na ňom taktiež Jiří Korn, Deana Horváthová, Richard Kybic, Bambini di Praga a zbor Pavla Kůhna. Nahrávka vyšla na gramofónovej platni.

## Referencie

## Externé odkazy
* 
* 
* 
* 

Kategória:Televízne filmy
Kategória:Slovenské filmy
Kategória:Detské muzikály
Kategória:Filmy z 1990
Kategória:Filmy podľa názvu
Edita Babuljaková

**Edita Babuljaková** (rod. Juríková; * 2. december 1940, Pezinok) je slovenská knihovníčka a spoluautorka publikácie *Príručka neprofesionálneho knihovníka.* Od roku 1959 pôsobila v Krajskej knižnici v Žiline, kde je považovaná za výraznú osobnosť kultúrneho života. Počas svojej kariéry ovplyvnila mnohých čitateľov a aktívne sa podieľala na budovaní a správe knižničného fondu.

## Životopis
Edita Babuljaková začala svoju kariéru v Krajskej knižnici v roku 1959 po ukončení štúdia knihovníctva na  vtedajšej Osvetovej škole v Bratislave. Spočiatku pôsobila ako vedúca oddelenia pre dospelých čitateľov, kde sa zameriavala na rozvoj knižničných služieb pre širokú verejnosť. Po troch rokoch bola preložená na metodické oddelenie, kde prispela k zlepšeniu knihovníckych procesov. Jedným z jej najväčších prínosov bolo zavedenie centralizovaného nákupu kníh, ktorý Okresná knižnica realizovala pre všetky ľudové knižnice v regióne. Tento model, zavedený ako prvý na Slovensku, fungoval až do roku 1990 a mal zásadný vplyv na kvalitu a zloženie knižničných fondov. Počas svojej dlhoročnej praxe sa venovala aj riadeniu služieb Okresnej knižnice v Žiline. Zodpovedala za efektívne fungovanie knižnice, modernizáciu služieb a ich kvalitatívne zlepšovanie. Aktívne sa zapájala aj do legislatívnych procesov v oblasti akvizície a evidencie knižničných fondov. Svoje skúsenosti zhrnula do publikácie *Základy knihovníctva pre dobrovoľných knihovníkov*, ktorú vytvorila spoločne s Máriou Balkóciovou a Veronikou Klapitovou. Príručka vyšla v roku 1983. Tento autorský tím neskôr vydal ďalšiu publikáciu pod názvom *Príručka neprofesionálneho knihovníka*, ktorá bola publikovaná Maticou slovenskou v roku 1989.

## Knižné publikácie
* 
* 

## Referencie

## Externé odkazy
* Neviem si predstaviť život bez kníh – rozhovor s Editou Babuljakovou v denníku *SME* (2004)

Kategória:Osobnosti z Pezinka
Kategória:Slovenskí knihovníci
Zoznam riek v Nemecku

náhľad|Mapa Nemecka
**Najdlhšie rieky v Nemecku**. Tabuľka obsahuje rieky, ktoré majú na území Nemecka dĺžku 200&nbsp;km a viac.

## Tabuľka riek

## Referencie

## Iné projekty

## Zdroj

Kategória:Rieky v Nemecku
Kategória:Rieky v Európe
Kategória:Rieky podľa štátu
52-hertzová veľryba

**52-hertzová veľryba**, tiež známa ako **52 Blue**, je samec veľryby bližšie nešpecifikovaného druhu. Je známy tým, že vydáva volanie na frekvencií 52 hertzov, čo je ďaleko vyššia hodnota ako u všetkých známych druhov veľrýb. Z tohto dôvodu nie je schopný nadviazať kontakt s ostatnými jedincami svojho druhu, a pretože sa predpokladá, že je jedinou veľrybou spievajúcou na tejto frekvencií, tak je často nazývaný „*najosamelejšou bytosťou na svete*“.

Veľrybu nikto nikdy nepozoroval, podarilo sa nahrať iba jej spev, ktorý sa pravidelne ozýva z hlbín Tichého oceánu od konca 80. rokov až dodnes. Podľa migračnej trasy, ktorú pravidelne upláva, sa odhaduje, že by to mohol byť buď vráskavec obrovský alebo vráskavec myšok.

## V popkultúre
V populárnej kultúre je 52-hertzová veľryba vnímaná ako symbol osamelosti a všeobecného odlúčenia od ostatných, pričom sa stala námetom viacerých kníh a piesní, medzi ktoré patria napríklad:
* Album *[[The Most Beautiful Moment in Life, Pt. 2]]* z roku 2015 od juhokórejskej skupiny BTS obsahuje skladbu *Whalien 52*, ktorá sa odkazuje na 52-hertzovú veľrybu, predstavujúcu pocit odcudzenia od ostatných, často pociťovaný adolescentmi.
* Román japonskej spisovateľky Sonoko Mačidovej nesie názov *52-Hertz Whales.* V knihe je táto veľryba využitá ako metafora pre osamotených ľudí „bez hlasu“, ktorí sa nájdu navzájom len náhodou. Filmová adaptácia románu mala premiéru v roku 2024.

## Referencie

Kategória:Veľryby
Kategória:Slávne zvieratá
Sedlo pod Doštiankou

**Sedlo pod Doštiankou** () je horské sedlo Nízkych Tatier. Nachádza sa v severovýchodnej časti pohoria, nad Liptovskou Tepličkou, juhozápadne od Popradu.

## Polohopis
Leží na severovýchode Nízkych Tatier, v geomorfologickom podcelku Kráľovohoľské Tatry a v ich časti Priehyba. Lúčnaté sedlo leží v rázsoche, ktorá vybieha severovýchodným smerom z hlavného nízkotatranského hrebeňa v oblasti sedla Priehybka a pokračuje cez Panskú hoľu () na Závrch (). Oddeľuje severne situovaný vrch Doštianka () a južne ležiace Smrečiny (). Prepája dolinu Benkovo na západe a Teplickú kotlinu s hornou časťou Čiernovážskej doliny na východe. Oblasť patrí do povodia Váhu, kde voda do Čierneho Váhu odteká z východu potokom Teplička a zo západu Benkovským potokom. 

Hrebeňom vedie hranica Národného parku Nízke Tatry a v sedle sa nachádza križovatka značených turistických chodníkov.

Sedlo leží v Prešovskom kraji, v okrese Poprad a na katastrálnom území obce Liptovská Teplička.

## Prístup
* po  modrej turistickej značke z Liptovskej Tepličky
* po  žltej turistickej značke:
** od severu z Vyšnej Šuňavy cez rázc. Pred Soľankou
** od juhu z Panskej hole () cez Smrečiny ()

## Referencie

## Pozri aj
* Kráľovohoľské Tatry
* Priehyba (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Vladimír Černý

**Vladimír Černý** môže byť:
* český letec počas prvej svetovej vojny (* 1895 – † 1943), pozri Vladimír Černý (letec)
* slovenský lekár, onkológ (* 1924 – † 1993), pozri Vladimír Černý (onkológ)
* slovenský moderný päťbojár (* 1926 – † 2016), pozri Vladimír Černý (päťbojár)
* český parazitológ a entomológ (* 1928 – † 1977), pozri Vladimír Černý (parazitológ)
* slovenský herec, riaditeľ divadla Astorka Korzo ’90 (* 1951), pozri Vladimír Černý (herec)
* slovenský fyzik a vysokoškolský pedagóg, syn onkológa (* 1952), pozri Vladimír Černý (fyzik)

Černý, Vladimír
Kristína Funková

**Kristína Funková** (* 26. november 2001, Trnava) je slovenská parastrelkyňa. Reprezentovala Slovensko na Letných paralympijských hrách 2020 v Tokiu a na Letných paralympijských hrách 2024 v Paríži.

## Šport
Streľba ju zaujala v kempe „Hľadáme talenty“. V roku 2015 začala trénovať v športovo-streleckom klube Vištuk medzi zrakovo znevýhodnenými. Študovala na strednej pedagogickej škole v Trnave.

V decembri 2017 začala strieľať pod vedením trénera Milana Goleňu. Na prvých pretekoch v nemeckom Hannoveri sa ešte len zoznamovala s prostredím, na druhých však už vyhrala kvalifikáciu. Ako 16-ročná sa stala majsterkou sveta a vytvorila aj nový svetový rekord.

Športovkyňa je členkou športového klubu v ŠK Altius. V roku 2018 v Kórei sa stala majsterkou sveta a vytvorila svetový rekord v disciplíne R9. Paríž 2024 bol jej druhou paralympiádou.

### Paralympijské hry
* Letné paralympijské hry 2024 v Paríži: v súťaži malokalibrovka obsadila 22. miesto a v súťaži vzduchová puška 29. miesto, do finále nepostúpila.
* Letné paralympijské hry 2020 v Tokiu: dosiahla 15. miesto v kategórii puška v ľahu, v kvalifikácii zmiešanej streľby obsadila 19. miesto.

### Majstrovstvá sveta
Na majstrovstvách sveta v Cheongju 2018 (Južná Kórea) sa stala majsterkou sveta a vytvorila nový svetový rekord v disciplíne R9.

## Referencie

## Externé odkazy
* Profil na stránke Slovenského paralympijského výboru
* Raketa z Bučian – paralympic.sk

Kategória:Slovenskí paralympionici
Kategória:Slovenskí športoví strelci
Kategória:Osobnosti z Trnavy
Kategória:Športoví strelci na Letných paralympijských hrách 2020
Kategória:Športoví strelci na Letných paralympijských hrách 2024
The Cubes (skupina)

**The Cubes** je dievčenská hudobná skupina, ktorá vznikla v roku 2007 v Prešove. 

## História
Kapela vznikla v Prešove v roku 2007. Jej členkami sú: Jana Humeňanská (spev, gitara), Petra Humeňanská (spev) a Katarína Knechtová (bicie nástroje). Skupina verejne vystupovala po kluboch a hudobných festivaloch.V roku kapela vydala v 2012 jeden eponymný štúdiový album, ku ktorému bol zverejnený pilotný singel, „Tomorrow“ a k nemu natočený aj videoklip.

## Diskografia
;Štúdiové albumy
* 2012 *[[The Cubes (album)|The Cubes]]*

## Referencie


Kategória:Slovenské hudobné skupiny
Kategória:Dievčenské hudobné skupiny
Kategória:Slovenské punkrockové hudobné skupiny
Referendum v Moldavsku 2024

Celonárodné ústavné referendum sa uskutočnilo v Moldavsku 20. októbra 2024 o tom, či by malo byť do ústavy zakotvené želanie Moldavčanov stať sa členskou krajinou Európskej únie, čo by budúcim vládam zťažilo prípadný odklon od proeurópskej trajektórie krajiny. Referendum sa konalo v ten istý deň ako prvé kolo prezidentských volieb. Referendum bolo schválené v pomere 50,46 ku 49,54 v prospech členstva v EÚ a ústava bola pozmenená.

## Otázka
Otázka znela nasledovne:

* *Susțineți modificarea Constituției în vederea aderării Republicii Moldova la Uniunea Europeană?*
* (Podporujete dodatok k Ústave s výhľadom vstupu Moldavskej republiky do Európskej Únie?)

Možnosti boli „áno“ () a „nie“ ().

## Referencie

Kategória:Referendá v roku 2024
Kategória:Referendá v Moldavsku
Moldavsko
Kategória:2024 v Moldavsku
LTC

**LTC** môže byť:
* francúzske laboratóriá v Saint-Cloud určené na spracovanie filmu, pozri LTC (filmové laboratórium)
* skratka:
** The London Taxi Company (britsko-čínsky výrobca vozidiel)
** Linux Technology Center (organizácia zameraná na vývoj pre linuxové jadro)
Sorbitan

**Sorbitan** (skratka pre **anhydrid sorbitanu**, tiež **anhydrosorbitol**) je zmesou niekoľkých izomérnych organických zlúčenín odvodených od sorbitolu a je medziproduktom pri premene sorbitolu na izosorbid. Sorbitan sa primárne používa pri výrobe povrchovo aktívnych látok, ako sú polysorbáty, ktoré sú dôležitými emulgačnými činidlami s celkovou ročnou potrebou viac ako 10 000 ton v roku 2012.

Sorbitan a estery sorbitolu patria medzi zriedkavé alergény.

## Syntéza
Sorbitan sa vyrába dehydratáciou sorbitolu a je medziproduktom pri premene sorbitolu na izosorbid. Dehydratačnou reakciou zvyčajne vzniká sorbitan ako zmes päť- a šesťčlenných cyklických éterov (1,4-anhydrosorbitol, 1,5-anhydrosorbitol a izosorbid) pričom dominantným produktom je päťčlenná 1,4-anhydrosorbitolová forma. Rýchlosť tvorby sorbitanu je typicky vyššia ako rýchlosť tvorby izosorbidu, čo umožňuje jeho selektívnu produkciu za predpokladu, že reakčné podmienky sú starostlivo riadené. Ukázalo sa, že dehydratačná reakcia prebieha aj v prítomnosti prebytočnej vody.

500x500bod

Vo väčšine prípadov sa výsledná zmes sorbitanu neizoluje od ostatných bezvodých cukrov, ale ďalej sa priamo spracováva na izosorbid alebo estery sorbitanu.

## Deriváty povrchovo aktívnych látok
### Estery
**Sorbitanové estery** (tiež známé ako Spans) sú neiónové povrchovo aktívne látky, ktoré sa používajú ako emulgátory pri príprave emulzií, krémov a mastí na farmaceutické a kozmetické použitie. Keď sa používajú samotné, vytvárajú stabilné emulzie vody v oleji, ale často sa používajú s polysorbátom v rôznych pomeroch na výrobu emulzií alebo krémov typu voda v oleji alebo olej vo vode s rôznymi textúrami a konzistenciami. Sorbitanové estery sa tiež používajú ako emulgátory a stabilizátory v potravinách.

**Sorbitanové estery (Spans)**

Súbor:Sorbitan_monostearate.svg|Sorbitan monostearát (Span 60, E 491)
Súbor:Sorbitan_tristearate.png|Sorbitan tristearát (Span 65, E 492)
Súbor:Sorbitan_monolaurate.svg|Sorbitan monolaurát (Span 20, E 493)
Súbor:Sorbitan_monooleate.svg|Sorbitan monoleát (Span 80, E 494)
Súbor:Sorbitan_monopalmitate.svg|Sorbitan monopalmitát (Span 40, E 495)
Súbor:Sorbitan_trioleate.svg|Sorbitan trioleát (Span 85, E 496)


### Polysorbát
Etoxylované sorbitanové estery sú známe ako polysorbáty (obchodný názov: Tweens). Sú dôležitou triedou emulgátorov používaných v rôznych prostrediach vrátane farmaceutík a potravín.

náhľad|300x300bod|Všeobecná štruktúra polysorbátu|žiadny

## Referencie

## Zdroj

Kategória:Deriváty monosacharidov

Kategória:Tetrahydrofurány
Sedlo pod Veľkým bokom

**Sedlo pod Veľkým bokom** () je horské sedlo v Nízkych Tatrách. Nachádza sa v strednej časti pohoria, nad Malužinou, juhovýchodne od Liptovského Hrádku.

## Polohopis
Leží vo východnej polovici Nízkych Tatier, v geomorfologickom podcelku Kráľovohoľské Tatry a v ich časti Priehyba. Sedlo leží v rázsoche, ktorá vybieha zo Zadnej hole () v hlavnom nízkotatranskom hrebeni severným smerom na Veľký bok (). Oddeľuje južne situovaný masív Zadnej Širokej () a severne ležiaci mohutný Veľký bok. Prepája západne situovanú dolinu Hodruša a východne ležiacu Hoškovú, ktorými voda z lokality odteká do Váhu. Západné svahy odvodňuje potok Hodruša do Boce, vodu z východných častí odvádza Ipoltica do Čierneho Váhu. 

Oblasť patrí do Národného parku Nízke Tatry a v sedle sa nachádza križovatka značených turistických chodníkov.

Sedlo leží v Žilinskom kraji, v okrese Liptovský Mikuláš a zasahuje na katastrálne územia obcí Východná a Malužiná.

## Prístup
* po  modrej značke zo severozápadu z Malužinej
* po  žltej turistickej značke:
** od severu zo Svarína cez Svarínsku dolinu
** od juhu zo Zadnej hole () v hlavnom nízkotatranskom hrebeni cez Zadnú Širokú ()
* po  zelenej značke od juhu z Polomky cez Zadnú hoľu ()

## Referencie

## Pozri aj
* Kráľovohoľské Tatry
* Priehyba (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Turistická značkovaná trasa číslo 5147

**Turistická značkovaná trasa číslo 5147** známa aj ako **Chodník J.M.Hurbana**je zelená okružná trasa v Chvojnickej pahorkatine, ktorá začína a končí v Senici.  Dĺžka trasy je 12,3 km. Turistická trasa je v správe Klubu slovenských turistov.

## Priebeh trasy

## Referencie

## Iné projekty

## Externé odkazy
* Trasa na turistickej mape

5147
Francúzske Antily

náhľad|350px|Mapa východnej časti Karibiku a vyznačenie Francúzskych Antíl

**Francúzske Antily** je súhrnné pomenovanie pre ostrovy v Karibiku, ktoré spadajú pod správu Francúzska. Jedná sa o 2 zámorské regióny a departementy Martinik a Guadeloupe a zámorské spoločenstvá Svätý Martin a Svätý Bartolomej.

Všetky ostrovy sú súčasťou súostrovia Malých Antíl. Guadeloupe je tvorený dvoma ostrovmi prepojenými úzkou pevninskou šijou - Basse-Terre a Grande-Terre. Okrem toho pod správu Guadeloupe patria aj okolité menšie ostrovy Îles des Saintes, Marie-Galante a La Désirade. Ostrov Svätý Martin je rozdelený na francúzsku a holandskú časť. Tieto dve oblasti sú známe pod názvami „Saint-Martin“ pre francúzsku časť a „Sint Maarten“ pre holandskú časť.

V minulosti počas koloniálneho obdobia boli francúzske pozície v Karibiku rozsiahlejšie. Francúzsko ovládalo ostrovy Dominika, Svätá Lucia, Svätý Kryštof, Svätý Vincent, Grenadíny, Grenada a Tobago. Pod francúzsku správu patrila aj západná časť ostrova Hispaniola (pod názvom Saint-Domingue), po krátku dobu dokonca celý ostrov.

## Základné údaje o území


File:Martinique NASA 60.98539W 14.63354N.jpg|Martinik
File:Guadeloupe NASA 61.42577W 16.17142N.jpg|Guadeloupe
File:Saint Barts.png|Saint-Barthélemy
File:Saint Martin.png|Saint-Martin


## Pozri aj
* Holandské Antily

## Iné projekty

## Zdroj

Kategória:Karibik
Flora of North America

***Flora of North America*** je rad monografii vydávaných vydavateľstvom Oxford University Press v angličtine s cieľom popísať pôvodné a domestikované rastliny Severnej Ameriky severne od Mexika vrátane Spojených štátov amerických, Kanady Grónska a ostrovov St. Pierre a Miquelon. Zaoberajú sa ako machorastmi, tak cievnatými rastlinami. Každý taxón je popísaný vrátane druhového názvu, miesta výskytu a asi k 20 % sú doplnené vyobrazenia. Je plánované vydať 30 zväzkov. Malo by ísť o prvú prácu pokrývajúcu všetku známu flóru severne od Mexika. V marci 2025 bolo publikovaných 25 zväzkov a 21 zväzkov bolo uverejnených online.

Jednotlivé zväzky tohto radu sú organizované pre jednotlivé rastlinné rady, rody a ďalej členené podľa druhov. V elektronickej verzii je možné vyhľadávať podľa rastlinných druhov a ďalších položiek.

## Zdroj

## Externé odkazy
* Web Flora of North America  Archivované 7. 10. 2022 na Wayback Machine.

## Zdroj

Kategória:Flóra Severnej Ameriky
Kategória:Biologické databázy
Kategória:Missouri Botanical Garden
Majstrovstvá Európy vo futbale 2032

**Majstrovstvá Európy vo futbale 2032** bude 19. ročníkom Majstrovstiev Európy vo futbale. Je to reprezentačný mužský futbalový turnaj v Európe, ktorý organizuje UEFA. Organizátormi turnaj budú Taliansko a Turecko a hrať  sa bude od 4. júna do 4. júla 2032. 

## Ponukový proces
28. apríla 2022 UEFA oznámila, že tri ponuky, Taliansko, Turecko a Rusko (ktoré sa neskôr považovalo za nevhodné), oznámili svoj zámer usporiadať turnaj. 

Dňa 4. októbra 2023 Turecko oficiálne odstúpilo od uchádzania sa o turnaj v roku 2028, aby sa mohlo sústrediť na spoločnú ponuku s Talianskom na Euro 2032. Dňa 10. októbra 2023 sa Taliansko a Turecko stalo hostiteľmi Majstrovstiev Európy vo futbale 2032.

## Kvalifikované tímy
Taliansko a Turecko sa na turnaj kvalifikovali automaticky ako hostitelia turnaja. Zvyšné mieste určí kvalifikácia.

## Referencie

## Zdroj

Kategória:Majstrovstvá Európy vo futbale
Kategória:Futbal v 2032
Kategória:Futbal v Taliansku
Kategória:Futbal v Turecku
Bukvica

**Bukvica** môže byť:
*plod buka, pozri pod buk (rod)
*starší názov rastlinného rodu *Betonica*, dnešný názov: betonika, pozri betonika
*ľudovo alebo staršie: betonika lekárska (*Betonica officinalis*)
*hrubo: homosexuál, pozri pod homosexualita

## Referencie
Turistická značkovaná trasa číslo 8126

**Turistická značkovaná trasa číslo 8126** je krátka žltá trasa v Malých Karpatoch, ktorá vedie zo Zbojníčky na Malinský vrch.  Dĺžka trasy je 3 km.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

8126
8126
Hanušovské sedlo

**Hanušovské sedlo** () je horské sedlo v hlavnom hrebeni Slanských vrchov. Nachádza sa v severnej časti pohoria, nad obcou Pavlovce, východne od Prešova.

## Polohopis
Leží v severnej polovici Slanských vrchov, v geomorfologickom podcelku Šimonka. Nachádza sa severnej, najvyššej časti pohoria, v hlavnom hrebeni medzi Čiernou horou () a Tromi chotármi (). Oddeľuje juhovýchodne situovanú Lysú () a (severo)západne ležiaci masív Troch chotárov (). Prepája Hanušovskú dolinu na severovýchode a Zlatobanskú kotlinu na juhozápade, ktorými voda z lokality odteká Hanušovským potokom do Tople a potokmi Malá Delňa a Delňa do Torysy. V sedle sa nachádza križovatka značených turistických chodníkov a okolie je porastené hustým lesom.

Sedlo leží v Prešovskom kraji, na hranici okresov Vranov nad Topľou a Prešov a zasahuje na katastrálne územia obcí Pavlovce a Zlatá Baňa.

## Prístup
* po  červenej turistickej značke:
** od západu z Ruskej Novej Vsi cez Tri oltáre ()
** od juhu zo sedla Červená mláka v hlavnom hrebeni cez Čiernu horu ()
* po  modrej značke:
** od severovýchodu z Pavloviec cez lokalitu Zlatá studňa
** od juhozápadu zo strediska Sigord popri chate Fricka

## Referencie

## Pozri aj
* Slanské vrchy
* Šimonka (geomorfologický podcelok)

## Externé odkazy
* Poloha na turistickej mape

Kategória:Sedlá v Slanských vrchoch
David Hamilton

**David Hamilton** (* 15. apríl 1933, Londýn – † 25. november 2016, Paríž) bol britský fotograf, scenárista, producent a filmový režisér.

## Životopis
Po štúdiách architektúry v Londýne sa presťahoval do Paríža, kde pracoval v módnej oblasti ako dizajnér časopisu *[[Elle]]* a tiež bol umeleckým riaditeľom v luxusnom obchodnom dome Printemps. Od 70. rokov sa preslávil ako fotograf a z jeho kníh, sa predali milióny výtlačkov a jeho snímky sa roky objavovali v tisíckach časopisov. Hamilton fotografoval jemné erotické akty v prirodzenom svetle a s jemnými efektmi. Preslávil sa aj réžiou romantickej drámy *[[Bilitis]]* (1977), ktorú videlo skoro jeden a pol milióna divákov vo Francúzsku. Jeho fotografie si vyslúžili aj istú kritiku. Dňa 25. novembra 2016 bol nájdený mŕtvy v jeho parížskom byte, spáchal samovraždu vo veku 83 rokov.

## Filmografia

### Ako režisér
* 1975: *Hildegar d Knef und ihre Lieder* – dokumentárny TV film
* 1977: *Bilitis*
* 1979: *Laura, les ombres de l'été*
* 1980: *Nežné sesternice* (*Tendres Cousines*)
* 1982: *Une été à Saint-Tropez* 
* 1984: *Premiers désirs*

### Ako scenárista a spisovateľ
* 1972: *Love! Love! Love!* – dokumentárny TV film
* 1979: *Laura, les ombres de l'été*
* 1982: *Un été à Saint-Tropez*

### Ako fotograf
* 1985: *Mesmerized*

## Galéria

Súbor:David Hamilton (2012).JPG|Fotograf David Hamilton pri podpisovaní jedného zo svojich diel.
Súbor:David Hamilton, photographer.JPG|David Hamilton v decembri 2012.
Súbor:David Hamilton 2011.JPG


## Referencie

## Iné projekty

## Externé odkazy
* 
* 
* 
* 

Kategória:Britskí fotografi
Kategória:Britskí režiséri
Kategória:Britskí filmoví scenáristi
Kategória:Obete samovrážd
Kategória:Osobnosti z Londýna
Franstudio

Spoločnosť **Franstudio** bola založená v roku 1947 spoločnosťami Gaumont a Société Nouvelle Pathé Cinéma, nástupcom Pathé-Nathan, aby sa spojili do spoločnej dcérskej spoločnosti. Spoločnosť zoskupovala štyri francúzske filmové štúdiá.

## História
Pod skupinu spadali filmové štúdiá:

* Studios de Joinville (v Joinville-le-Pont)
* Studios de Saint-Maurice (v Saint-Maurice)
* Studios Francœur (na 6 rue Francœur v 18. obvode v Paríži)
* Studios Pagnol (v Marseille)

Zdroje nie vždy umožňujú rozlíšiť miesta natáčania označené ako „Franstudio“ od 40. do 70. rokov 20. storočia medzi štúdiami Joinville a Saint-Maurice.

## Referencie

## Pozri aj
* Marcel Pagnol

## Zdroj

Kategória:Kinematografia vo Francúzsku
Kategória:Filmové podniky
Walerian Borowczyk

náhľad|Dom Waleriana Borowczyka, v ktorom žil asi tridsať rokov.

**Walerian Borowczyk** (* 21. október 1923, Kwilcz, Poľsko – † 3. február 2006, Le Port-Marly, Francúzsko) bol poľský filmový režisér, scenárista a grafik. Borowczyk sa v roku 1959 usadil v Paríži a v rokoch 1946 až 1988 režíroval okolo 40 filmov. Ako filmový režisér pôsobil najmä vo Francúzsku.

## Životopis
S využitím svojich rozsiahlych skúseností grafického dizajnéra vytvoril sériu experimentálnych a animovaných diel, ktoré predstavujú možno jeho najautentickejší tvorivý moment. Medzi krátkometrážne patri napríklad *Les Astronautes* (1959)*,* *Renaissance* (1963) či *Les Jeux des anges* (1964). V roku 1968 nakrútil snímku *Goto, ostrov lásky* s Pierre Brasseom, v ktorom zhrnul témy, ktoré mu boli najvzácnejšie, a najoriginálnejšie výrazové spôsoby do jedného diela. V priebehu 70. a 80. rokov režíroval viacero filmov medzi, ktoré patria *Nemravné príbehy* (1974), *Beštia* (1975), *Na pokraji spoločnosti* (1976), *Podivný prípad doktora Jekylla a slečny Osbournovej* (1981) *či Emmanuelle 5* (1987). Borowczykova kinematografia mala svoj typický historický štýl obohatený o artovosť.

## Filmografia

### Ako režisér
* 1967: *Divadlo pána a pani Kabalovcov* (*Le Théâtre de monsieur et madame Kabal*)
* 1968: *Goto, ostrov lásky* (*Goto, l'île d'amour*)
* 1971: *Blanche*
* 1974: *Nemravné príbehy* (*Contes immoraux*)
* 1975: *Príbeh hriechu* (*L'Histoire du péché*)
* 1975: *Beštia* (*La Bête*)
* 1976: *Na pokraji spoločnosti* (*La Marge*)
* 1977: *Intérieur d'un couvent*
* 1979: *Hrdinky zla* (*Les Héroïnes du mal*)
* 1979: *Collections privées* (segment *L'Armoire*)
* 1980: *Lulu*
* 1981: *Podivný prípad doktora Jekylla a slečny Osbournovej* (*Docteur Jekyll et les Femmes*)
* 1983: *L'Art d'aimer*
* 1987: *Emmanuelle 5*
* 1988: *Cérémonie d'amour*

## Referencie

## Pozri aj
* Love Express: Zmiznutie Waleriana Borowczyka

## Iné projekty

## Externé odkazy
* Friends of Walerian Borowczyk
* 
* 
* 
* 
* Walerian Borowczyk v Encyclopædia Universalis 

Kategória:Poľskí výtvarníci
Kategória:Poľskí režiséri
Kategória:Poľskí filmoví scenáristi
Kategória:Poľskí grafici
Kategória:Režiséri filmov Emmanuelle
Maliar ruže

**Maliar ruže** ( „Rose Painter“) je konvenčné meno gréckeho maliara váz z Apúlie, pôsobiaceho približne v druhej polovici 4. storočia pred Kr.
 
Maliar ruže bol najvýznamnejší maliar váz zdobených technikou vázovej maľby typu Gnathia v závere tzv. prvej fázy (približne v rokoch 340 – 330 pred Kr.) ich výroby (pomenoval ho tak britský archeológ Thomas B. L. Webster po kvete „ruži“, ktorú namaľoval na epichysis). Množstvo váz v type Gnathia vyrobených v ranom období nebolo príliš veľké. Zmena prišla ako sa zdá až vďaka úsiliu Maliara ruže. „Glazúra“ váz tarentskej Gnathie je zvyčajne celkom dobrej kvality, konzistentná vo svojej povrchovej úprave a pomerne lesklá. Najmä Maliar ruže vytvoril veľmi dobrú lesklú čiernu glazúru s určitou hĺbkou a jeho pridané farby sú jasné.

Zo začiatku maľoval celé postavy s prepracovaným farebným efektom, neskôr však už len hlavy medzi kvetinovými motívmi, väčšinou na nádobách s uzavretými tvarmi ako sú lékythoi, fľaše a iné menšie tvary nádob. Charakteristické sú jeho pelikai s jednou sediacou alebo stojacou ženou, Erótom so zrkadlom, s vtákom či psíkom. Na skyfoi, zvoncových kratéroch a oinochoai zaviedol kompozíciu vinnej révy v tvare *π* resp. „altánku“ (zaviedol ho namiesto rastlinného motívu, a to horizontálnej stonky s vertikálnymi listami alebo úponkami na oboch stranách, rámujúcich „hlavný“ motív na nádobe, ktorým zdobil svoje vázy Maliar z Compiègne) Vinná réva je tu zobrazená s jednou horizontálnou a dvomi vertikálnymi vetvičkami (červená rovná stopka, žlto-biele  úponky a lístky – tzv. Oxfordský typ viniča). Zvyčajne rámoval rôzne predmety (napr. hudobné nástroje, masky, vence, vajcia a pod.), zvieratá, ženské hlavy so sakkom, príp. kekryfalom (sieťkou na vlasy).
 
## Referencie

 

 
Kategória:Maliari starovekého Grécka
Letisko Jasenov

**Letisko Jasenov** je letisko na letecké práce, poľnohospodárske účely a núdzové pristátie, nachádzajúce sa v blízkosti mesta Sobrance.

## Poloha
Nachádza sa severne od Sobraniec a východne od obce Jasenov. Nadmorská výška letiska je 

## Charakteristika
Spevnená asfaltová vzletová a pristávacia dráha má dĺžku 428 a šírku 12 m. V súčasnosti je letisko bez pravidelných liniek. Letisko je využívané najmä na núdzové pristátie a poľnohospodárske účely.

## Referencie

Kategória:Letiská na Slovensku
Kategória:Doprava v okrese Sobrance
Červená mláka

**Červená mláka** () je horské sedlo v hlavnom hrebeni Slanských vrchov. Nachádza sa v severnej časti pohoria, nad obcou Zlatá Baňa, východne od Prešova.

## Polohopis
Leží v severnej polovici Slanských vrchov, v geomorfologickom podcelku Šimonka. Nachádza sa v severnej, najvyššej časti pohoria, nazývanej Hermanovský hrebeň. Oddeľuje severozápadne situovaný masív Čiernej hory () a juhovýchodne ležiacu Šimonku (). Leží nad Zlatobanskou kotlinou na juhozápade, severovýchodne sa krajina pozvoľne zvažuje do Hanušovskej pahorkatiny. Voda z juhozápadných svahov odteká Zlatobanským potokom a Delňou do Torysy a zo severovýchodných Hlbokým potokom do Tople. V sedle sa nachádza križovatka značených turistických chodníkov a celá oblasť je porastená hustým lesom.

Sedlo leží v Prešovskom kraji, na hranici okresov Vranov nad Topľou a Prešov a zasahuje na katastrálne územia obcí Hermanovce nad Topľou a Zlatá Baňa.

## Prístup
* po  červenej turistickej značke hlavným hrebeňom:
** od severozápadu z Hanušovského sedla cez Čiernu horu ()
** od juhovýchodu zo sedla Grimov laz traverzom Šimonky ()
* po  modrej turistickej značke:
** od východu z Hermanoviec nad Topľou cez Lúku za Oblíkom
** od juhozápadu z obce Zlatá Baňa

## Referencie

## Pozri aj
* Slanské vrchy
* Šimonka (geomorfologický podcelok)

## Externé odkazy
* Poloha na turistickej mape

Kategória:Sedlá v Slanských vrchoch
Margaret Qualleyová

**Sarah Margaret Qualleyová** (; * 23. október 1994, Kalispell, Montana, USA) je americká herečka známa z filmov ako *Noviciát* (2017), *[[Vtedy v Hollywoode]]* (2019), *Môj rok so Salingerom* (2020) či *Substancia* (2024) a televíznych seriálov ako *The Leftovers* (2014–2017), *Fosse/Verdon* (2019) a *Maid* (2021).

## Detstvo
Sarah Margaret Qualleyová sa narodila v meste Kalispell, v štáte Montana. Je dcérou herečky a modelky Andie MacDowell a bývalého modela Paula Qualleyho. Má staršieho brata Justina a sestru Rainey, ktorá je tiež herečka a speváčka. V detstve vyrastala na ranči v Montane, neskôr sa rodina presťahovala do Asheville v Severnej Karolíne. Keď mala Margaret päť rokov jej rodičia sa rozišli a preto striedavo bývala u oboch rodičov, ktorí žili neďaleko seba.
[vľavo|náhľad|[Demi Moorová|Demi Moore (vpravo), Margaret Qualley (vľavo) a Coralie Fargeat (v strede) na Medzinárodnom filmovom festivale v Toronte (2024).]]
Vo veku 14 rokov začala študovať tanec na North Carolina School of the Arts a neskôr získala stáž v American Ballet Theatre. Avšak v šestnástich sa rozhodla skončiť s baletom, začala pracovať ako modelka a následne sa zamerala na herectvo. Študovala na letnom programe na Royal Academy of Dramatic Art v Londýne a krátko aj na New York University, ktorú však opustila kvôli hereckým príležitostiam.

## Kariéra
Po kariére modelky sa Qualleyová prvýkrát objavila na obrazovke v roku 2013 vo filme *Palo Alto*, kde získala malú rolu. V júni 2013 bola obsadená do seriálu *The Leftovers*, po boku hercov ako Justin Theroux, Amy Brenneman, Chris Zylka a Ann Dowd.

V roku 2019 účinkovala v minisérii *Fosse/Verdon*, kde za svoj herecký výkon získala nomináciu na Emmy. V rovnakom roku sa objavila aj vo filme Quentina Tarantina, *[[Vtedy v Hollywoode]]*, kde stvárnila postavu menom Pussycat, členku Mansonovej rodiny. O rok neskôr si zahrala vo filme *Môj rok so Salingerom* po boku Sigourney Weaver, ktorý mal premiéru na Berlínskom filmovom festivale.

V roku 2021 si Qualleyová zahrala hlavnú úlohu v minisérii *Maid* od Netflixu, ktorá bola adaptáciou memoárov Stephanie Land. Za svoj herecký výkon v miniserii získala nominácie na Zlatý glóbus a Screen Actors Guild Award.

V roku 2024 si zahrala v hororovom filme *Substancia*, kde hrala po boku Demi Moore a Dennisa Quaida.

## Súkromný život
V roku 2019 bola krátko vo vzťahu s Petem Davidsonom a v roku 2020 začala randiť s hercom Shiou LaBeoufom. V máji 2022 oznámila zásnuby s hudobníkom Jackom Antonoffom s ktorým sa zosobášila 19. augusta 2023.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Montany
Tattoo You

***Tattoo You*** je šestnásty štúdiový album anglickej rockovej skupiny The Rolling Stones. Oficiálne bol prvýkrát vydaný dňa 24. augusta 1981 cez ich hudobné vydavateľstvo Rolling Stones Records. Album je z väčšej časti zložený zo štúdiových skladieb nahratých v 70. rokoch minulého storočia a obsahuje jednu z najznámejších piesní kapely „Start Me Up“, ktorá sa dostala na druhé miesto v rebríčku amerických singlov časopisu *[[Billboard]]*.

## Zoznam skladieb

Poznámka: Nahrávka „Slave“ na novších nosičoch ma trvanie 6:34.

## Výroba albumu
*  Čísla skladieb uvedené v zátvorkách nižšie vychádzajú z číslovania skladieb na CD.
; The Rolling Stones
* Mick Jagger – spev (všetko okrem 4), vokály (všetko okrem 5); elektrická gitara (9 a 10); perkusie (nahrávka 9)
* Keith Richards – elektrická gitara (všetko okrem 9), vokály (2–4, 6, 7 a 10); spev a basová gitara (nahrávka 4)
* Ronnie Wood – elektrická gitara (1–2, 4–6, 10), vokály (2, 4, 6 a 10)
* Bill Wyman – basová gitara (všetko okrem 4); gitary, syntetizátor a perkusie (nahrávka 9)
* Charlie Watts – bicie nástroje
* Mick Taylor – elektrická gitara (8, 11)
;Hostia
* Nicky Hopkins – klavír (8, 10 a 11); organ (10)
* Ian Stewart – klavír (2 a 4–6)
* Billy Preston – klávesové nástroje (3 a 7)
* Wayne Perkins – sólová gitara (7)
* Ollie E. Brown – perkusie (3 a 7)
* Pete Townshend – vokály (3)
* Sonny Rollins – saxofón (3, 6 a 11)
* Jimmy Miller – perkusie (8)
* Michael Carabello – kravský zvonec (1); conga (3); güiro, claves, cabasa a conga (11)
* Chris Kimsey – elektrický klavír (9)
* Barry Sage – tlieskanie (1)
* Sugar Blue – harmonika (5)
;Produkcia
* Chris Kimsey – spoluproducent, engineer
* Barry Sage, Alex Vertikoff, Keith Harwood, Glyn Johns, Andy Johns, Dave Richards, Tapani Tapanainen, Sean Fullan, Brad Samuelsohn, Ron "Snake" Reynolds, Jon Smith, Reinhold Mack, Carlton Lee, Mikey Chung – technici nahrávania
* Bob Clearmountain – mixovanie
* Bob Ludwig – mastering v štúdiu Masterdisk
* Greg Calbi – 1986 CD mastering v štúdiu Sterling Sound
* Bob Ludwig – 1994 remastering v štúdiu Gateway Mastering
* Stephen Marcussen, Stewart Whitmore – 2009 a 2021 remastering v štúdiu Marcussen Mastering

## Rebríčky

### Týždenné rebríčky

### Koncoročné rebríčky

## Certifikácie

## Referencie

* 

Kategória:Albumy The Rolling Stones
Kategória:Hudobné albumy z 1981
Turistická značkovaná trasa číslo 2414

**Turistická značkovaná trasa číslo 2414** je krátka modrá trasa v Malých Karpatoch, ktorá vedie z Rozbehov k vodnej nádrži Buková.  Dĺžka trasy je 6,5 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape


2414
2414
Vtedy v Hollywoode

***Vtedy v Hollywoode*** je americká komediálna dráma z roku 2019, ktorú režíroval, napísal a produkoval Quentin Tarantino. Ide o jeho prvý film, na ktorom sa nezúčastnili producenti Bob a Harvey Weinsteinovci.

Dej filmu sa odohráva v Los Angeles roku 1969 a sleduje príbeh hereckej hviezdy westernov Ricka Daltona (Leonardo DiCaprio) a jeho kaskadéra a priateľa Cliffa Bootha (Brad Pitt), ktorí zápasia s novými trendmi vo filmovom priemysle. 

Film získal po vydaní v lete 2019 pozitívne ohlasy a mnoho ocenení, vrátane dvoch Oscarov a troch Zlatých glóbusov. V roku 2021 Quentin Tarantino vydal knižnú adaptáciu filmu ako svoj spisovateľský debut.

## Obsadenie

## Zdroj

Kategória:Filmy z 2019
Kategória:Kriminálne filmy USA
Kategória:Filmy režírované Quentinom Tarantinom
Kategória:Filmy podľa názvu
Iveta Nováková

Ing. **Iveta Nováková** (* 3. máj 1959, Hačava, Hnúšťa) je slovenská banská inžinierka a politička HZDS v 90. rokoch 20. storočia.

## Životopis
Absolvovala štúdium na Baníckej fakulte Vysokej školy technickej v Košiciach. Pracovala ako vedúca laboratória technickej výroby v Slovenských magnezitových závodoch (závod Hačava). Neskôr učila na Strednej priemyselnej škole v Tisovci.

V parlamentných voľbách v roku 1994 bola zvolená za poslankyňu NR SR za HZDS. V parlamente zasadala v rozpočtovom výbore. Počas II. vlády Vladimíra Mečiara pôsobila na poste prednostky okresného úradu Rimavská Sobota.

## Referencie

Kategória:Slovenské političky
Kategória:Poslanci NR SR (1994 – 1998)
Kategória:Politici ĽS-HZDS
Kategória:Slovenskí banskí inžinieri
Kategória:Absolventi Technickej univerzity v Košiciach
Kategória:Osobnosti z Hnúšte
GTC

**GTC** môže byť:
* francúzske laboratóriá v Joinville-le-pont určené na spracovanie filmu, pozri GTC (filmové laboratórium)
* skratka:
** Green Templeton College (vysoká škola Oxfordskej univerzity v Spojenom kráľovstve) 
** Gran Telescopio Canarias (zrkadlový ďalekohľad na ostrove La Palma na Kanárskych ostrovoch)
Rabaka (film)

***Rabaka*** () je slovenský hudobný film, ktorý natočil spoluautor scenára a režisér, Dušan Rapoš, podľa námetu a scenára Borisa Filana. Hudbu k filmu skomponovali členovia kapely Elán, Ján Baláž, Martin Karvaš a Jozef Ráž.  

Film je inšpirovaný motívmi zo zákulisia existencie hudobnej skupiny. Jeho hlavnými hrdinami sú členovia kapely Rabaka, ktorých hrajú Elánisti Jozef Ráž a Jano Baláž. Kapela sa po svojom rozpade rozhodne, že sa na koncertné pódiá opäť vráti. S ich mladým textárom a scenáristom Petrom (hrá ho Attila Berencsi) sa pokúšajú získať nielen technickú výbavu kapely, ale hlavne zostaviť nový koncertný program, ktorému dali názov *Návrat malého princa*.

Súčasťou projektu *Rabaka*, je aj rovnomenný, siedmy štúdiový album kapely Elán, obsahovo zostavený zo skladieb, ktoré odzneli v tomto filme.

## Referencie

Kategória:Slovenské filmové drámy
Kategória:Filmy režírované Dušanom Rapošom
Kategória:Hudobné filmy 
Kategória:Filmy podľa názvu
Kategória:Filmy z 1989
Šúdži Terajama

**Šúdži Terajama** (* 10. december 1935, Hirosaki – † 4. máj 1983 Tokio) bol japonský básnik, spisovateľ, dramatik, fotograf, scenárista a režisér. Počas svojho krátkeho života vydal viac ako dvesto kníh a režíroval okolo dvadsať filmov.

## Životopis
Od začiatku 60. rokov pôsobil ako filmár, najmä v nezávislých a experimentálnych dielach. Spolu so Susumu Hani napísal napríklad scenár k celovečernému filmu *Nanami* (1968). V roku 1966 založil so svojou manželkou divadelnú spoločnosť Tenjo Sajiki. Jeho sexuálne explicitný krátky film *Tomato Kecchappu Kōtei*, vydaný v roku 1971, o rebelujúcich deťoch bol veľmi kontroverzný. Nasledovali celovečerné filmy ako *Sho o suteyo machi e deyou* (1971), *Collections privées* (1979) či erotický film *Les Fruits de la passion* (1981) s Klausom Kinskim v hlavnej úlohe. V roku 1979 bol nominovaný na cenu japonskej akadémie za scenár k filmu *Sādo*. 4. mája 1983 Terayama zomrel na zápal obličiek vo veku 47 rokov. Jeho posledný film, *Saraba hakobune,* vyšiel posmrtne v roku 1984 a premietal sa v súťaži na Medzinárodnom filmovom festivale v Cannes v roku 1985.

## Filmografia

### Režisér
* 1971: *Tomato Kechappu Kōtei*
* 1971: *Sho o suteyo machi e deyou*
* 1974: *Den-en ni shisu*
* 1977: *Boxer*
* 1979: *Kusa-meikyu* (krátkometrážny)
* 1979: *Collections privées* (segment *Kusa-Meikyu*)
* 1981: *Les Fruits de la passion*
* 1984: *Saraba hakobune*

## Referencie

## Iné projekty

## Externé odkazy
* 
* 
* 
* 
* Shūji Terayama v Encyclopædia Universalis 

Kategória:Japonskí fotografi
Kategória:Japonskí režiséri
Kategória:Japonskí filmoví scenáristi
Kategória:Japonskí básnici
Kategória:Japonskí scenáristi
Víťazoslav Moric

Ing. **Víťazoslav Moric**, CSc. (* 2. apríl 1946, Žabokreky) je slovenský kontroverzný podnikateľ a bývalý politik obnovenej SNS v 90. rokoch 20. storočia a na začiatku 21. storočia.

## Profesionálna kariéra
Absolvoval štúdium na Chemickotechnologickej fakulte Slovenskej vysokej školy technickej so špecializáciou na anorganickú technológiu a elektrochémiu. Od roku 1971 pracoval ako technológ v podniku ŽOS Vrútky. Následne v rokoch 19751983 pôsobil ako samostatný výskumný a vývojový pracovník v ZŤS Martin, odkiaľ prešiel do Výskumno-realizačného ústavu spotrebnej elektrotechniky Bratislava. Tu pracoval do roku 1988 ako vedúci vedecko-výskumný pracovník. V roku 1988 sa stal technickým riaditeľom v podniku Zelenina Martin, š. p., v rokoch 19941998 bol generálnym riaditeľom štátneho ARMEX-u, a. s. Po roku 2002 pôsobil ako poradca a konzultant vo viacerých spoločnostiach a v roku 2003 sa stal prezidentom akciovej spoločnosti ŽOS Vrútky. Pôsobil aj v Rade pre hospodársky rozvoj Slovenska, v Asociácii zamestnávateľských zväzov a združení SR, v Klube 500, Neformálnom ekonomickom fóre Hospodárskeho klubu a pod.

## Politická kariéra
Po roku 1989 sa začal politicky angažovať. Na jar 1990 patril k zakladajúcim členom obnovenej Slovenskej národnej strany. Na žilinskom sneme 19. mája 1990 bol na návrh Jána Slotu zvolený za prvého predsedu strany. V prvých parlamentných voľbách v roku 1990 strana pod jeho vedením zaznamenala doteraz najlepší výsledok (okrem SNR aj do oboch komôr federálneho parlamentu). On sám sa stal poslancom Snemovne národov Federálneho zhromaždenia ČSFR. Predsedom SNS zostal do 23. marca 1991, kedy bol v druhom kole volieb zvolený za predsedu Jozef Prokeš. Vplyv v strane si však udržal počas celých 90. rokov. Po parlamentných voľbách 1992 prestúpil do Snemovne ľudu Federálneho zhromaždenia. Po týchto voľbách bol členom predsedníctva Federálneho zhromaždenia a zároveň bol predsedom dohodovacieho výboru parlamentu pri procese delenia federácie. Okrem toho bol v rámci snemovne ľudu predsedom jej výboru pre životné prostredie. Mandát mu zanikol v súvislosti so zánikom federácie 31. decembra 1992. Po parlamentných voľbách 1994 zasadol za SNS do NR SR, kde zotrval aj po parlamentných voľbách 1998.

V roku 1998 mu bolo udelené štátne vyznamenanie Rad Andreja Hlinku I. triedy za mimoriadne zásluhy na vzniku Slovenskej republiky.

## Referencie

## Externé odkazy
* Víťazoslav Moric na webe Národnej rady SR

Kategória:Osobnosti zo Žabokriek
Kategória:Slovenskí podnikatelia
Kategória:Slovenskí manažéri
Kategória:Slovenskí technici
Kategória:Politici SNS (1990)
Kategória:Poslanci Snemovne národov Federálneho zhromaždenia
Kategória:Poslanci Snemovne ľudu Federálneho zhromaždenia
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Laureáti Radu Andreja Hlinku I. triedy
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Gabriela Spanic

**Gabriela Elena Španić Utrera** (* 10. december 1973, Ortiz, Guárico, Venezuela) je venezuelská herečka, modelka a speváčka.

Pochádza zo štátu Guárico. Má sestru-dvojča Danielu, ktorá je tiež herečkou, a ďalších dvoch mladších súrodencov. Jej otec Casimiro Španić je chorvátskeho pôvodu a do Venezuely prišiel po druhej svetovej vojne.

Študovala psychológiu na Universidad Católica Andrés Bello, dala však prednosť herectvu a modelingu. V roku 1992 bola finalistkou súťaže Miss Venezuela. V roku 1994 stvárnila hlavnú protagonistku v telenovele *Como tú ninguna*. Medzinárodný úspech jej priniesla dvojrola v seriáli *La usurpadora*. Účinkovala aj v telenovelách *[[Votrelkyňa]]*, *[[Odplata (telenovela)|Odplata]]* a *Tierra de pasiones*. V roku 2010 si zahrala zápornú úlohu v telenovele *[[Nezlomná Valentína]]*. V roku 2011 uzavrela zmluvu s mexickou spoločnosťou TV Azteca, ktorá ju obsadila do seriálov *Emperatriz* a *Siempre tuya Acapulco*. Gabriela tiež vydala štyri spevácke albumy a knižnú autobiografiu.

## Filmografia

### Televízia

### Film

### Programy

### Divadlo
* 20162018: *Un picasso*
* 20182019: *Divinas*

## Diskografia
* 2005: *Gabriela total*
* 2014: *En carne viva*

## Knihy
* 2005: *Mi vida entre líneas*
* 2016: *Mi vida entre recetas*
* 2021: *Vestigios de Liberdad*
* 2021: *Reflexiones de Gabriela Spanic*
* 2021: *Enigmas de Gabriela Spanic*

## Referencie

## Iné projekty

## Externé odkazy
* 
* 
* Gabriela Spanic na Facebooku
* Gabriela Spanic na Instagrame

Kategória:Venezuelské televízne herečky
Kategória:Venezuelské filmové herečky
Kategória:Venezuelské divadelné herečky
Kategória:Venezuelské modelky
Kategória:Venezuelské speváčky
Grimov laz

**Grimov laz** () je horské sedlo v hlavnom hrebeni Slanských vrchov. Nachádza sa v severnej polovici pohoria, nad obcou Zlatá Baňa, juhovýchodne od Prešova.

## Polohopis
Leží v severnej polovici Slanských vrchov, v geomorfologickom podcelku Šimonka. Nachádza sa v najvyššej časti pohoria, priamo pod dominantnou Šimonkou (). Sedlo leží na úbočí a v pravom zmysle nie je najnižším bodom zníženiny hrebeňa, ktorý pokračuje južným smerom k Dubníku (). Prepája záver Zlatobanskej kotliny na západe a údolie Oľšavky na juhozápade s Brestovou dolinou na juhovýchode. Voda z juhozápadných svahov odteká Oľšavkou do Oľšavy v povodí Hornádu a z juhovýchodných Zámutovským potokom do Tople. V sedle sa nachádza križovatka značených turistických chodníkov a časť lokality pokrýva horská lúka.

Sedlo leží v Prešovskom kraji, na hranici okresov Vranov nad Topľou a Prešov a zasahuje na katastrálne územia obcí Zámutov a Zlatá Baňa.

## Prístup
* po  červenej turistickej značke hlavným hrebeňom:
** od severozápadu z Čiernej hory () cez Červená mláka
** od juhu z Makovice () cez rázc. Za Dubníkom
* po  zelenej turistickej značke:
** od západu z obce Zlatá Baňa
** od východu z Hermanoviec nad Topľou alebo Rudlova cez sedlo Obracaná studňa

## Referencie

## Pozri aj
* Slanské vrchy
* Šimonka (geomorfologický podcelok)

## Externé odkazy
* Poloha na turistickej mape

Kategória:Sedlá v Slanských vrchoch
Zlatá lopta 2024

**[[Zlatá lopta France Football|Zlatá lopta]]** je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2024 sa udelila 28. októbra 2024 a vyhral ju po prvýkrát Rodri.

Tretíkrát v histórii ocenenia sa cena udelila na základe výsledkov sezóny namiesto kalendárneho roka.

## Zlatá lopta

## Kopa Trophy

## Jašinova trofej
Jašinovu trofej vyhral už po druhýkrát argentínsky brankár Emiliano Martínez

### Nominácie

## Klub roka

## Cena Johana Cruijffa

### Tréner roka mužov

## Referencie

Kategória:Zlatá lopta
Kategória:Futbalové ocenenia
Kategória:Futbal v 2024